ועדת הכספים, כנסת 20, פרוטוקול מספר 342, 2016-05-23 11:30

משה גפני: אנחנו עושים הפסקה בנושא הקודם.

משה גפני: אביגדור יצחקי יציג את נושא הערבות.

משה גפני: אני אמרתי לו ב-11:30, עשיתי חשבון שזה יתחיל ב-10:00 והדיון יהיה שעה וחצי.

משה גפני: בגלל הנסיבות שלא תלויות בנו, אם אתם מסכימים, אני מבקש מאביגדור להציג רק את נושא הערבות.

משה גפני: זה לא דיון ארוך.

משה גפני: אביגדור, בבקשה.

אביגדור יצחקי: אדוני יושב-ראש הוועדה, חברי הוועדה הנכבדים, במסגרת המאמצים שלנו לפתור את משבר הדיור, הפעולה המרכזית שלנו והעבודה המרכזית שלנו היא להגדיל את מספר הדירות המיוצרות במדינת ישראל.

אביגדור יצחקי: המשבר נובע בעיקר מכך שמספר משקי הבית שגדלים כל שנה, לא מספיקות להם הדירות שמייצרים עבורם.

אביגדור יצחקי: ואם משקי הבית גדלים בין 50,000 ל-55,000 – בשנה הקודמת זה היה רק 48,000 – עדיין אנחנו מסיימים כל שנה 42,000, 43,000 דירות, מה שיוצר פער של 10,000 דירות כל שנה.

אביגדור יצחקי: ולכן אנחנו עושים את כל המאמצים כדי להגדיל את המספר הזה.

אביגדור יצחקי: המספר הזה תלוי בעיקר בעבודת הממשלה, ביכולת הביצוע שלה, אך בעיקר בעובדים בשוק הבנייה שאין לנו, בתשתיות-על שהממשלה עושה כל מאמץ כדי להגדיל אותן, וגם כמובן המאבק בהיתרים מול ראשי רשויות שלא תמיד מעוניינים בדירות.

אביגדור יצחקי: ולכן, בזמן שאנחנו עושים את המהלך הזה של הגדלת ייצור הדירות אנחנו עושים עוד מהלך שמטרתו לדאוג למחוסרי הדיור בשלב ראשון.

אביגדור יצחקי: וכרגע, שר האוצר והאוצר ומשרד הבינוי וכל החברים האחרים יצאו בתוכנית שנקראת "מחיר למשתכן".

אביגדור יצחקי: תוכנית "מחיר למשתכן", מהותה הנחה משמעותית במחיר הקרקע, ממחירי השוק כמובן, הנחה משמעותית בפיתוח, סבסוד פיתוח, ובנוסף לזה מענקים למשתכנים בפריפריה.

אביגדור יצחקי: כתוצאה מזה אנחנו כרגע בתוכנית עבודה של הוצאת מספר יחידות דיור כאלה, סדר גודל של 100,000 יחידות דיור עד סוף 2017.

בצלאל סמוטריץ': ב"מחיר למשתכן".

אביגדור יצחקי: ב"מחיר למשתכן".

אביגדור יצחקי: עד היום כבר נפתחו כ-9,000 מכרזים כאלה ויש בהם זוכים.

אביגדור יצחקי: היום, דרך אגב, נפלתם על יום טוב, 4,700 יחידות דיור יילקחו על-ידי קבלנים כזוכים במכרזים והתהליך ימשיך בהם.

רחל עזריה: אביגדור, כל יום הוא יום טוב.

אביגדור יצחקי: כן, זה נכון.

אביגדור יצחקי: לעצם העניין, כשארגנו את כל העניין הלכנו על קריטריונים.

משה גפני: יום טוב או לא יום טוב, בינתיים מחירי הדירות עולים.

רחל עזריה: אז אתה רוצה שנדבר על זה?

אביגדור יצחקי: קודם כול תקרא את הדוח.

רחל עזריה: זהו, לא מתאים לך הכותרת.

רחל עזריה: מתאים לך לקרוא את המלים הקטנות.

אביגדור יצחקי: אבל זה לא ה-issue, רבותי.

אביגדור יצחקי: חברת הכנסת עזריה, אנחנו צריכים להגדיל את ייצור הדירות במדינת ישראל, אין מה לעשות.

משה גפני: זה ברור.

אביגדור יצחקי: זה ברור.

אביגדור יצחקי: ולכן לצורך העניין, יצאנו בתוכנית כאשר התוכנית הזאת מיועדת לחסרי דיור בלבד, כלומר מי שאין לו דירה ומי שלא הייתה לו דירה בשש שנים האחרונות, או משקי בית או רווקים מעל גיל 35, וברוך השם היום יש לנו כבר 30,000 אנשים שהוציאו תעודות זכאות.

אביגדור יצחקי: זה לא מספר שאנחנו יודעים להגיד כמה באמת זכאים יהיו בסוף שיירשמו.

אביגדור יצחקי: אנחנו נעשה איזשהו מהלך כדי לבדוק את זה אבל העיקרון הוא שאם זה באמת מסתכם ב-30,000 כפי שנרשמו עד עכשיו, אז אנחנו מייצרים לכולם דירות, ובזה אין בעיה כי אנחנו יוצרים 100,000 דירות.

אביגדור יצחקי: ולכן, כל פעם שמדברים על סיכוי או לא סיכוי לזכות, גם בהנחה שיהיו 200,000 אנשים שנרשמו, אנחנו נוציא 100,000 דירות כך שבסופו של דבר היחס הוא 1 ל-2, שזה לפי דעתי יחס גבוה.

אביגדור יצחקי: צריך לזכור שבקריטריונים ניתנת עדיפות לבני מקום בגובה של 20% במרכז ו-32% בפריפריה, ובמקומות שבהם בני מקום נרשמים, אכן הסיכוי הוא גבוה מאוד, כפי שכבר ראינו בשני הפרויקטים שבהם כבר זכאים חתמו על חוזה רכש בלוד ובעפולה.

אביגדור יצחקי: אלא מאי?

אביגדור יצחקי: בכל תהליך יש גם בעיות, ועל-פי החוק, הערבויות או הבטחת התשלומים של הדיירים, על-פי החוק יכולה להיעשות בכמה מצבים, כששלושה מהם בסיסיים.

אביגדור יצחקי: האחד מהם זה ערבות חוק מכר, השני הוא פוליסת מכר – שהיא דומה לערבות בצורה כזאת או אחרת – והשלישי הוא הערת אזהרה, זאת אומרת שאתה נותן לדייר ששילם לך X כסף הערת אזהרה בטבו.

אביגדור יצחקי: נהגנו על-פי החוק ואפשרנו לקבלנים לתת גם הערת אזהרה, אלא מה, הבנקים באו מולנו – מסיבות שאני לא רוצה לפרט אותן כרגע פה, אני חושב שהן גם לא מן העניין – ואמרו, אנחנו במסגרת של הערת אזהרה ניתן משכנתה רק בתקופה מאוד מאוחרת של הפרויקט.

אביגדור יצחקי: ולכן אנחנו צריכים לגשר על הפער הזה ולדאוג לזה שהדיירים שזכו בהגרלה וחתמו על חוזה הרכישה, יוכלו לקבל משכנתה בתנאים הוגנים על-פי הכללים החדשים של בנק ישראל שאותם גם סיכמנו, שהמשכנתה תהיה 75% מערכה של הדירה ולא 75% מהמחיר שבו היא נקנתה.

בצלאל סמוטריץ': שזה יותר.

מיכל בירן: זה מביא את זה ל-90% בערך?

אביגדור יצחקי: לא, אי-אפשר 90% כי המינימום הוא 100,000 שקלים, זאת אומרת בן אדם צריך להביא הון עצמי של מינימום 100,000 שקלים.

אביגדור יצחקי: לעצם העניין, כרגע נוצר מצב שהדיירים לא יכלו לקבל משכנתאות מאחר שהם קיבלו רק הערת אזהרה.

אביגדור יצחקי: צריך לזכור – הקבלנים לא רוצים את האשראי מהבנקים, יש להם מאה אחוז Presale.

אביגדור יצחקי: כל הדירות נמכרו, עד אחת, גם בפרויקט הזה וגם בפרויקט השני, והן נקנו על-ידי זוגות צעירים כולם, והן נקנו על-ידי משפחות כולן שהן חסרי דיור.

אביגדור יצחקי: צריך לבוא ולראות, ואני מזמין את כל מי שרוצה לראות באתרי המכירה שלנו את האושר והדמעות שזולגות, יותר מאשר היה לפני יומיים בבאר שבע, לא פחות לפחות.

אביגדור יצחקי: ולכן, לעצם העניין, נוצר מצב שבו אנחנו צריכים לסנכרן בין שני המצבים האלה, בין המצב שבו הבנקים ייתנו משכנתאות לבין המצב שבו הדיירים יוכלו לקבל את המשכנתאות, וכך נוכל לנהל את הפרויקט.

אביגדור יצחקי: בחנו את כל האופציות האפשריות על מנת לגרום לזה.

אביגדור יצחקי: קודם כול, יצרנו מצב שבו לא יקרו דברים כאלה יותר ואנחנו מחייבים את כל משתתפי המכרזים ב"מחיר למשתכן" לערוב או להתחייב לכך שהם ייתנו ערבות חוק מכר.

אביגדור יצחקי: אבל בינתיים זכו קבלנים.

אביגדור יצחקי: בתוך המכלאה הזאת נכלאו כ-7,000 דירות.

אביגדור יצחקי: 7,000 הדירות האלה, חצי מהן, לא ניתן לתת הערת אזהרה כי אין עדיין פרצלציה על המתחמים האלה, ולכן אנחנו יורדים לרמה של 3,000, 3,500.

אביגדור יצחקי: גם בתוך ה-3,000, 3,500, יש קבלנים שכנראה לגביהם גם זה יורד, אנחנו מסתכלים עכשיו על סדר גודל בסביבות 1,500 דירות שבהן אנחנו צריכים לתת פתרון.

אביגדור יצחקי: שלושה פתרונות עמדו לפנינו.

אביגדור יצחקי: האחד, להכריח את הקבלן לקחת ליווי בנקאי ולשלם את מלוא העלות של הדבר הזה על-ידי המדינה.

אביגדור יצחקי: הדבר הזה היה גורם לבעיות מאוד קשות, גם אל מול הבנקים אבל בעיקר הדיירים היו נאלצים לבוא ולחתום על חוזים חדשים, לשנות את תנאי התשלום ולעשות הרבה בעיות.

אביגדור יצחקי: אפשרות שנייה הייתה לתת הלוואה לקבלן, הלוואת גישור.

אביגדור יצחקי: ואפשרות שלישית שהיא נמצאה בידינו, הטובה ביותר והנוחה ביותר ועושה את הזעזועים הקטנים ביותר, היא לתת ערבות לבנקים על הביצוע של הפרויקט.

אביגדור יצחקי: אני רוצה להדגיש את זה – על הביצוע של הפרויקט.

אביגדור יצחקי: זאת אומרת, המדינה לוקחת על עצמה את ההתחייבות שהפרויקט הזה יבוצע במאת האחוזים.

אביגדור יצחקי: אנחנו לא נותנים ערבויות לדיירים.

אביגדור יצחקי: הדיירים מתנהלים מול הבנקים במהלך עסקים רגיל, זאת אומרת מי שיש לו כושר החזר יקבל את המשכנתה ומי שלא יוכל להחזיר אותה, יעשו מולו את ההליך הרגיל שקיים בין בנקים למשכנתאות לדיירים.

אביגדור יצחקי: אנחנו מאפשרים או נאפשר, ברגע שתאשרו, ערבות לבנק על יכולת הביצוע של הקבלן.

אראל מרגלית: למה אתם צריכים לתת בעצם?

אראל מרגלית: מילא, דיירים אין להם כסף, אבל - - -

אביגדור יצחקי: חבר הכנסת מרגלית, תן לי לסיים.

<קריאות: - - -

אראל מרגלית: כל תוכניות הדיור שלכם מתרסקות פה על הרצפה - - -

<קריאות: - - -

רחל עזריה: ומה עדיף?

רחל עזריה: אתה הבאת איזה תוכנית דיור?

רחל עזריה: מה זה הדבר הזה?

רחל עזריה: אז בוא נשמע ונציע.

רחל עזריה: אם אתה לא רוצה תצביע נגד, וזהו.

רחל עזריה: סוף סוף מגיע שר אוצר - - -

משה גפני: רחל, מספיק.

משה גפני: אני אקרא לכם לסדר.

משה גפני: מספיק.

אראל מרגלית: למה צריך ערבות ביצוע לקבלנים שנבחרו כדין?

אראל מרגלית: הם קבלנים שיודעים לבצע - - -

משה גפני: אראל, אני קורא לך לסדר פעם ראשונה.

רחל עזריה: רגע, אז אני גם אצעק, שתקרא גם לי.

משה גפני: לא, אני לא רוצה ואני רוצה שתפסיקו.

משה גפני: תמשיך, בבקשה.

אביגדור יצחקי: לעצם העניין, במהלך הזה הקמנו מנגנון, אל"ף, של הסכם נוסף עם הקבלן, כתב ערבות אל מול הבנקים, וכמובן שהקבלנים מתחייבים לכך שאנחנו נלווה אותם כאילו היינו ליווי בנקאי.

אביגדור יצחקי: לצורך העניין, הקמנו מערך כזה בחברת "דירה להשכיר", שהיא מלווה את הקבלן.

אביגדור יצחקי: בעצם, הכסף שנכנס מהמשכנתאות, נכנס לתוך מעין חשבון ליווי והוא משוחרר על-ידי המפקחים או המלווים או איך שלא תקראו לזה, על-פי התקדמות הפרויקט ובכך אנחנו מביאים למצב שבו אנחנו בטוחים במאת האחוזים או כמעט במאת האחוזים שהפרויקט הזה אכן מתקיים.

אביגדור יצחקי: ולכן, הערבות הזאת דרושה לנו על מנת להעמיד אותה לרשות הבנקים כדי שיוכלו לתת משכנתאות בתנאים רגילים וכמובן מוזלים לדיירים, ובכך נגמור את שני הפרויקטים הראשונים.

אביגדור יצחקי: למה 550 מיליון שקלים?

אביגדור יצחקי: זה מקרה קיצון, לא בטוח שנצטרך את הכול אבל אנחנו מסתכלים על כך שאולי בסופו של דבר גם נצטרך לבוא עוד פעם בפרויקטים הבאים.

אביגדור יצחקי: לצורך העניין כרגע, כדי לוודא שהדברים באמת נעשים כמו שצריך, אנחנו מבקשים 550 מיליון שקלים על מנת לגמור את הפרויקטים של עפולה ולוד, כאשר הפרויקט של קריית מוצקין נמצא בדרך ובו, רק בחלקו אפשר לתת הערת אזהרה, לא בכולו, וגם הפרויקטים של ראשון, בית דגן, ראש העין ואחרים, שנמצאים כרגע על המדוכה, ימשיכו הלאה.

אביגדור יצחקי: כמובן שכל הדבר הזה הוא זמני מאחר שברגע שאנחנו נעבור את אותן 7,000 יחידות דיור שבהן נפתחו המכרזים, לאחר מכן יש התחייבות של הקבלנים לתת ערבות חוק מכר לדיירים, או חייבת להיות התחייבות כזאת, ולכן כל העסק הזה ייעלם מאליו.

אראל מרגלית: אבל זה אומר שכל התחזית שלכם לא עומדת על הרגליים הכלכליות.

רחל עזריה: סליחה.

רחל עזריה: זאת לא מסקנה שאפשר להסיק בשום אופן.

בצלאל סמוטריץ': - - -

משה גפני: רחל.

משה גפני: תפסיקו לענות אם אני לא נותן רשות.

משה גפני: אם הבנתי נכון - - -

אראל מרגלית: "מחיר למשתכן", זה עובד במעגל סגור כלכלית.

אראל מרגלית: פה - - -

<קריאות: - - -

משה גפני: זה לא בסדר.

משה גפני: מי שרוצה לשאול, אני אאפשר, אבל שזה יהיה מתורבת, לפי הסדר.

אראל מרגלית: מזל שפה אנשים לא מבינים מה זה דיור בר השגה.

רחל עזריה: אראל, נו באמת.

רחל עזריה: יש לנו מזל שיש - - -

משה גפני: רחל, אני קורא לך לסדר פעם ראשונה.

משה גפני: אני מבקש לא לענות.

רחל עזריה: אבל גם לאראל.

משה גפני: קראתי לו כבר.

רחל עזריה: אז בסדר.

משה גפני: אני הבנתי כך.

משה גפני: מה שאתה מבקש, מה שהממשלה מבקשת עכשיו, היא מבקשת ערבות לבנקים על 550 מיליון שקלים ללוד ולעפולה.

אראל מרגלית: שערורייה.

אביגדור יצחקי: לצורך סיכון הביצוע.

משה גפני: מאה אחוז.

משה גפני: אם יבואו עכשיו יישובים נוספים - -

אראל מרגלית: אבל למה צריך את זה?

משה גפני: - - או אם אתם תצטרכו פעם נוספת ערבות, אתם צריכים לבוא עוד פעם.

אביגדור יצחקי: יכול להיות שיישאר לנו - - -

משה גפני: לא.

משה גפני: אם יישאר, אתם גם צריכים לבוא לכאן.

אביגדור יצחקי: אתה יכול לטלפן אלי, אני אדבר אתך על כל מה שאתה רוצה, תאמין לי.

משה גפני: אבל עם כל הכבוד, בוועדת הכספים - - -

<קריאות: - - -

אראל מרגלית: אתה מטלפן אלי, אתם עושים תוכניות, המחירים נוסקים, ואתם נותנים ערבות מדינה על משהו שצריך להיות דיור בר השגה, שזה מעגל סגור כלכלית.

משה גפני: אתה רוצה לקבוע אתו פגישה - - -

אראל מרגלית: כל העסק שלכם מתמוטט.

משה גפני: ואז, אתם תצטרכו לבוא לכאן, אבל זה רק - -

אראל מרגלית: פשוט נבנה דירות מהמדינה, כמו ברוסיה.

משה גפני: - - לאותם מכרזים שיצאו עכשיו.

אביגדור יצחקי: כן.

משה גפני: במכרזים שיבואו לאחר מכן - -

אביגדור יצחקי: לא צריך.

משה גפני: - - אתם תכניסו בתוך החובה - - -

אביגדור יצחקי: כבר הכנסנו.

משה גפני: אני הבנתי אותך נכון?

משה גפני: ערבות חוק מכר ייכנס בתוך המכרז ואז ממילא המדינה לא צריכה לתת את הערבות הזאת.

משה גפני: יפה.

משה גפני: בצלאל סמוטריץ' רוצה לשאול.

בצלאל סמוטריץ': עכשיו הבנתי מה יקרה אחרי ה-7,000, מה שעכשיו אמרת.

משה גפני: כן, מה שאמרתי.

אראל מרגלית: אתה מאמין לזה.

אראל מרגלית: אתה מאמין לזה.

משה גפני: אני מאמין בקדוש-ברוך-הוא.

אראל מרגלית: אני רק שואל דבר אחד.

אראל מרגלית: ערבות מדינה הייתה בתוך התוכנית הזאת מלכתחילה?

<קריאה: לא.

<קריאות: - - -

אראל מרגלית: לא.

אראל מרגלית: ערבות מדינה לא הייתה בתוכנית הזאת - - -

רחל עזריה: גם כל הדיבורים האלה, אנחנו לא ניתן לך להרחיק את ההזדמנות שתהיה לזוגות צעירים לקנות דירות.

רחל עזריה: אנחנו לא ניתן לך, גם בכל הדיבורים האלה.

<קריאות: - - -

אראל מרגלית: בצלאל, תבין - - -

משה גפני: אראל, אני קורא לך לסדר פעם שנייה.

משה גפני: בצלאל ברשות דיבור.

משה גפני: בבקשה, שאלה.

בצלאל סמוטריץ': על רקע ההערה הראשונה של אדוני היושב-ראש, אני רוצה להציע.

משה גפני: רבותי, לא להפריע.

משה גפני: רועי, זה מפריע.

אראל מרגלית: זה מפריע לתת 500 מיליון.

משה גפני: זה מפריע לדיון.

משה גפני: בבקשה, בצלאל.

בצלאל סמוטריץ': אדוני, אראל חייב להבין שכשהוא מדבר יפה לא מקשיבים לו.

בצלאל סמוטריץ': אם הוא רוצה שיקשיבו לו, אז הוא צריך לדבר לא יפה.

משה גפני: תעשה לי טובה, אל תיתן לו עצות.

משה גפני: הוא בחור מספיק פיקח כדי לדעת מתי לצעוק ומתי להיות בשקט.

אראל מרגלית: אני דיברתי אתך לא יפה?

בצלאל סמוטריץ': הפוך.

בצלאל סמוטריץ': לכן לא מקשיבים לך פה, אתה לא מבין.

בצלאל סמוטריץ': אני רוצה להציע.

בצלאל סמוטריץ': מכיוון שבסוף מה שבאמת חשוב זה הסכום, 550, תורידו את העובדה שזה דווקא ללוד ולעפולה – הרי אמר לך עכשיו היושב-ראש שאם אתם תרצו להשתמש באותם - -

משה גפני: אני לא מסכים.

בצלאל סמוטריץ': - - 550 לפרויקטים אחרים, תצטרכו לחזור לפה.

משה גפני: כן.

בצלאל סמוטריץ': תבקשו אישור למסגרת של 550 - - -

משה גפני: אבל אתה לא יכול להסכים לדבר כזה.

בצלאל סמוטריץ': העיקרון הוא אותו עיקרון.

משה גפני: בצלאל, עם כל הכבוד, יש פיקוח של הכנסת על עבודת הממשלה.

משה גפני: אם אתה נותן אישור בלנקו ואתה אומר, עכשיו תעשו עם זה, תיתנו את זה גם לאום אל-פאחם – אני בעד.

בצלאל סמוטריץ': לא.

בצלאל סמוטריץ': הוא אמר לך, רק למכרזים שכבר יצאו.

משה גפני: בסדר.

משה גפני: אז אני אומר לך שצריך פיקוח של הכנסת ואני מאוד מעוניין שאביגדור יבוא לוועדה יותר פעמים, ותאמין לי, יהיו דברים שנויים במחלוקת וצריך שהוויכוח יהיה כאן ונצביע.

משה גפני: והוא אמר את זה, בצדק.

משה גפני: מחר אתה באופוזיציה.

אביגדור יצחקי: אני מבקש משפט.

אביגדור יצחקי: הערבות היא לא על זה שקבלנים - -

בצלאל סמוטריץ': ירוויחו.

אביגדור יצחקי: - - יש בעיה איתם.

אביגדור יצחקי: אין שום בעיה עם אף קבלן.

משה גפני: נכון.

אביגדור יצחקי: הערבות היא בשביל שהדיירים יוכלו לקבל את המשכנתה בזמן יותר מוקדם.

אביגדור יצחקי: זה כל הסיפור.

אביגדור יצחקי: הקבלנים, אין איתם בעיה, הם כולם נתנו ערבויות, הם כולם קנו קרקע מכספם, שילמו פיתוח מכספם, שילמו תכנון, שילמו הכול, הכול בסדר.

אביגדור יצחקי: אנחנו רוצים שהדיירים, אף אחד לא ייפגע.

אראל מרגלית: אבל אני רוצה להגיד מה חורה לי בתוך המעגל הסגור של התוכנית הכלכלית.

אראל מרגלית: ה"מחיר למשתכן", זה פעם ראשונה – ולכן אני מברך על הצעד הזה – פעם ראשונה שעשיתם ניסיון באמת לדיור בר השגה, שהעסק עובד ברמה כלכלית סגורה.

אראל מרגלית: בעצם, אם המדינה עכשיו צריכה להתערב ולשים ערבות מדינה של 500 מיליון, זה אומר שהעסק לא עובד, העסק לא מחזיק מים.

<קריאה: התחלה - - -

<קריאות: - - -

רחל עזריה: לומדים מטעויות.

רחל עזריה: אז מה אתה רוצה, שלא ילמדו מטעויות?

אראל מרגלית: לא, אבל העניין הוא לא ללמוד מטעויות באופן של התחלה.

אראל מרגלית: העניין הוא אם העסק הזה עובד.

אביגדור יצחקי: עובד.

אראל מרגלית: אתה אומר לנו שזה buffer של טיימינג כי אי-אפשר לקחת משכנתה וזה בעצם כלכלי, שבלוד, גם אם בא בן-אדם בלי יכולת כלכלית גבוהה, מכיוון שאתה עוזר לו ב"מחיר למשתכן", הוא כן יכול לקחת משכנתה, הבנק כן ייתן לו משכנתה, וזה יכול לעבוד מבחינה כלכלית.

אראל מרגלית: תבינו שעל זה זה עומד וקם.

אראל מרגלית: תבינו שאם זה לא עובד - - -

אביגדור יצחקי: זה עובד.

אראל מרגלית: אז זה מה שאני רוצה להבין.

אביגדור יצחקי: זה עובד.

אראל מרגלית: כי אם זה לא עובד אנחנו לוקחים את ה"מחיר למשתכן" והופכים אותו למנגנון של דיור ציבורי, שזה אנחנו לא רוצים לעשות.

רחל עזריה: אבל זה עובד.

אביגדור יצחקי: זה עובד.

אראל מרגלית: יש דיור ציבורי, שזה משהו אחר.

אראל מרגלית: אז אני רוצה להבין ממך למה זה פער בזמן ולא בעיה מהותית בתוכנית.

אביגדור יצחקי: אני אסביר.

אראל מרגלית: ואני רוצה גם את הדעה של הפקידים באוצר.

אביגדור יצחקי: אני אסביר.

אביגדור יצחקי: הם לא כל כך בקיאים בעניין הזה, הם לא עוסקים בזה, יש להם מספיק צרות משלהם.

אביגדור יצחקי: חבר הכנסת מרגלית, העיקרון הוא שבסופו של דבר לכל מתחם יש קבלן זוכה, כשהקבלן שם את הערבויות המתאימות, עושה את הביטוחים המתאימים, עושה את כל הדברים כרגיל.

אביגדור יצחקי: אלא מאי?

אביגדור יצחקי: קבלן בחר לא לקחת ליווי בנקאי, וזה אפשרי מבחינתו כי יש לו מאה אחוז מכירות, הוא מכר את כל הדירות.

אביגדור יצחקי: תזרים המזומנים שלו זורם, הוא לא רוצה לראות את הפרצוף של הבנק, אבל הבנק אומר – מי שלא לוקח ליווי בנקאי ומי שעושה את זה לבדו, זה גם מרגיז אותו כי הבנק פתאום לא נהנה מהעמלות שהוא יכול היה לקבל אם הוא היה לוקח ליווי.

אראל מרגלית: כן.

אראל מרגלית: ואין מונופולים בבנקים.

אביגדור יצחקי: כן, בדיוק.

אביגדור יצחקי: ועוד כמה דברים, לא חשוב כרגע.

אביגדור יצחקי: לעצם העניין הוא אומר – אני לא נותן.

אביגדור יצחקי: בהגינות אני חייב לומר שגם קודם, במקום שקבלן נתן רק הערת אזהרה, הבנק נתן משכנתה רק בסוף התקרה של הקומה שבה הדייר קנה את הנכס, אני מוכרח לומר בהגינות לטובתו של הבנק.

אביגדור יצחקי: היום הוא העלה את זה לסוף השלד.

אביגדור יצחקי: אני צריך לקבל 40% כדי לבנות את הבניין, 40% אחרי התקרה הראשונה.

אביגדור יצחקי: מה אני עושה?

אביגדור יצחקי: אני אומר לבנקים, וכדי שהדיירים לא ייפגעו וכדי שמי שזכה בפועל באמת בזכות הזאת של הנחה - בלוד זה הנחה של מעל 500,000 שקלים על דירה, לך תראה תיפגש עם האנשים, מעל 500,000 שקלים.

אביגדור יצחקי: כדי שהוא לא ייפגע והוא יוכל לקחת משכנתה בזמן ולממש את החוזה שלו, הייתי חייב לפתור לו את הבעיה.

אביגדור יצחקי: יכול להיות שטעיתי, יכול להיות שלא טעיתי, זה לא משנה כרגע אבל אני חייב כרגע לפתור לו את הבעיה, והפתרון הוא – אני מבטיח לבנק, אני הולך לפקח על הביצוע, אני נותן לך ערבות שאכן יהיה ביצוע, תן לבן-אדם את המשכנתה ובוא נגמור את הפרויקט.

<קריאה: אבל זה הולך להיות פרויקט אחרי פרויקט גם הלאה.

<קריאה: לא, לא.

<קריאות: - - -

אביגדור יצחקי: אני כבר שיניתי את ההוראה.

אביגדור יצחקי: כולם ערבות חוק מכר, נקודה.

רועי פולקמן: בערך 2,000 דירות.

משה גפני: רבותי, אני מבקש לסכם.

אראל מרגלית: אז אתה בעצם אומר שבאופן חד-פעמי פחות או יותר אתה נותן ערבות, המדינה משלמת - - -

אביגדור יצחקי: לא משלמת כלום.

אביגדור יצחקי: נותן ערבות על הביצוע.

משה גפני: כדי לקחת משכנתה.

אביגדור יצחקי: אני ערב לבנק שאכן הפרויקט יבוצע.

אראל מרגלית: האם ישחררו לך את הערבות הזאת?

אביגדור יצחקי: ברגע שאני מוסר מפתח, ישחררו לי את הערבות הזאת.

משה גפני: אביגדור אומר כך.

משה גפני: אם הייתה בחוזים הללו ערבות חוק מכר, לא היה צריך את הערבות הזאת, אם לא היה הדיון עם הבנקים.

משה גפני: מעל 7,000 הדירות הבאות יש כבר הוראה להכניס בחוזים את ערבות חוק מכר.

משה גפני: לכן מבקשים את הערבות הזאת לטובת התושבים, טובת המשתכנים.

בצלאל סמוטריץ': אביגדור, למה צריך עד המפתח ולא עד סוף השלד?

בצלאל סמוטריץ': הרי בסוף השלד הבנק יוכל לתת גם בלי זה.

אביגדור יצחקי: כי זה המשא ומתן עם הבנקים.

אביגדור יצחקי: אנחנו גם רוצים שפרויקטים, שניים ראשונים יהיו, נפקח עליהם עד הסוף ונראה שהם מתבצעים, וכדי באמת לרכוש גם אמון הלאה אנחנו הולכים להביא 100,000 דירות.

אביגדור יצחקי: יש לנו כבר תוכנית לחסרי דיור, 100,000 דירות.

אביגדור יצחקי: אם היה לי לאחרים – וה"מחיר למשתכן" לא יסתיים בסוף חסרי הדיור, ברגע שאנחנו נגמור עם חסרי הדיור אנחנו נעבור גם למשפרי דיור וניתן להם את הדירות ב"מחיר למשתכן".

משה גפני: תודה רבה.

משה גפני: היועצת המשפטית, האם יש בעיה עם אישור הערבות הזאת?

<שגית אפיק: לא.

משה גפני: מי בעד אישור מסגרת ערבות מדינה במסגרת תוכנית "מחיר למשתכן", ירים את ידו.

משה גפני: מי נגד?

משה גפני: בעד – רוב

משה גפני: נמנעים – 1

משה גפני: נגד – אין.

משה גפני: נמנע – אין.

רחל עזריה: הוא פשוט לא היה פה.

משה גפני: הערבות אושרה.

משה גפני: אני מאחל לך בהצלחה.